ᱴᱚᱢ ᱮᱱᱰ ᱡᱮᱨᱤ

ᱴᱚᱢ ᱮᱱᱰ ᱡᱮᱨᱤ (ᱤᱝᱨᱮᱡᱤ: Tom and Jerry) ᱫᱚ ᱦᱩᱭᱩᱜ ᱠᱟᱱᱟ ᱦᱚᱞᱤᱭᱩᱴ ᱢᱮᱱᱴᱨᱚ ᱜᱳᱱᱰ-ᱩᱭᱤᱱ ᱢᱮᱭᱟᱨ ᱮᱥᱴᱩᱰᱤᱳ ᱨᱮᱠᱚ ᱥᱟᱯᱲᱟᱣ ᱦᱟᱠᱟᱫ ᱢᱤᱫ ᱯᱷᱟᱱᱤ ᱠᱟᱨᱴᱩᱱ ᱵᱷᱤᱰᱤᱳ ᱠᱟᱱᱟ᱾ ᱱᱤᱭᱟᱹ ᱯᱷᱟᱱᱤ ᱵᱷᱤᱰᱤᱳ ᱨᱮᱫᱚ ᱴᱚᱢ ᱧᱩᱛᱩᱢ ᱨᱮᱫᱚ ᱢᱤᱫ ᱯᱩᱥᱤ ᱠᱟᱱᱟᱭ, ᱟᱨ ᱡᱮᱨᱤ ᱧᱩᱛᱩᱢ ᱛᱮᱫᱚ ᱢᱤᱫ ᱜᱩᱰᱩ ᱠᱟᱱᱟᱭ᱾ ᱩᱱᱠᱤᱱ ᱱᱤᱭᱟᱹ ᱛᱮᱜᱮ ᱢᱤᱫ ᱨᱟᱥᱠᱟᱹᱣᱟᱱ ᱵᱷᱤᱰᱤᱳ ᱢᱮᱱᱟᱜ-ᱟ ᱱᱤᱭᱟᱹ ᱠᱟᱨᱴᱩᱱ ᱵᱷᱤᱰᱤᱳ ᱨᱮᱫᱚ᱾ ᱟᱨ ᱱᱤᱭᱟᱹ ᱫᱷᱟᱨᱟᱵᱟᱦᱤᱠ ᱠᱟᱨᱴᱩᱱ ᱵᱷᱤᱰᱤᱳ ᱨᱮ ᱥᱤᱨᱡᱚᱱᱤᱭᱟᱹ ᱫᱚ ᱠᱤᱱ ᱦᱩᱭᱩᱜ ᱠᱟᱱᱟ ᱩᱭᱞᱤᱭᱟᱢ ᱦᱟᱱᱟ ᱟᱨ ᱡᱚᱥᱮᱯᱷ ᱵᱟᱨᱵᱟᱨᱟ᱾

ᱱᱤᱭᱟᱹ ᱨᱮ ᱧᱮᱞᱚᱜ-ᱟ ᱴᱚᱢ ᱟᱨ ᱡᱮᱨᱤ ᱛᱟᱹᱠᱤᱱᱟᱜ ᱢᱤᱫ ᱠᱷᱤᱞᱰᱩ ᱠᱟᱱᱟ, ᱠᱤᱱᱛᱩ ᱩᱱᱟᱹᱜ ᱠᱷᱤᱞᱰᱩ ᱪᱮᱫ ᱠᱷᱟᱹᱛᱤᱨ ᱠᱟᱱᱟ ᱱᱤᱭᱟᱹ ᱱᱤᱭᱟᱹ ᱫᱚ ᱵᱟᱝ ᱵᱟᱰᱟᱭᱟ ᱠᱟᱱᱟ ᱱᱤᱛᱝ ᱦᱚᱸ᱾ 
ᱠᱷᱤᱞᱟᱹᱰᱤᱭᱟᱹ ᱠᱟᱛᱷᱟ
ᱴᱚᱢ ᱮᱱᱰ ᱡᱮᱨᱤ
ᱴᱚᱢ ᱫᱚᱭ ᱦᱩᱭᱩᱜ ᱠᱟᱱᱟ ᱱᱤᱞ ᱛᱚᱨᱚᱡᱽ ᱨᱚᱝ ᱢᱮᱥᱟ ᱵᱟᱝᱛᱮ ᱠᱷᱚᱭᱟᱨᱤ ᱨᱚᱝ ᱨᱮᱱ ᱟᱹᱥᱩᱞ ᱯᱩᱥᱤ᱾ ᱩᱱᱤᱭᱟᱜ ᱯᱚᱥᱚᱢ ᱥᱮ ᱩᱵ ᱱᱤᱞ ᱨᱚᱝ ᱧᱮᱞᱚᱜ ᱛᱮ ᱩᱱᱤᱫᱚ ᱱᱤᱞ ᱜᱷᱟᱨᱚᱪ ᱥᱮ ᱯᱨᱚᱡᱟᱛᱤ ᱯᱩᱥᱤ ᱦᱚᱸᱠᱚ ᱬᱮᱛᱟᱣᱟᱛᱟ᱾ ᱟᱨ ᱡᱮᱨᱤ ᱧᱩᱛᱩᱢᱟᱱ ᱫᱚ ᱢᱤᱫ ᱜᱤᱰᱩ ᱠᱟᱱᱟᱭ᱾ ᱤᱱᱤᱭᱟᱜ ᱨᱚᱝ ᱫᱚ ᱵᱟᱫᱟᱢᱤ ᱨᱚᱝ ᱠᱟᱱ ᱛᱟᱭᱟ᱾ ᱤᱠᱷᱟᱹᱱ ᱤᱱᱤᱭᱟᱹ ᱩᱱᱰᱩᱜ ᱵᱚᱞᱚᱜ ᱵᱷᱩᱜᱟᱹᱜ ᱥᱮ ᱰᱟᱦᱟᱨ ᱫᱚ ᱴᱚᱢ ᱧᱩᱛᱩᱢ ᱯᱩᱥᱤ ᱟᱲᱮ ᱠᱚᱨᱮ ᱜᱮ᱾ ᱴᱚᱢ ᱫᱚ ᱱᱟᱥᱮᱭᱟᱜ ᱨᱮᱜᱮ ᱟᱹᱰᱤᱭ ᱨᱟᱝᱜᱟ ᱨᱮᱦᱚᱸ ᱤᱠᱷᱟᱹᱱ ᱡᱮᱨᱤ ᱫᱚ ᱟᱹᱰᱤ ᱜᱮᱭ ᱥᱟᱱᱛᱚ ᱥᱤᱥᱴᱚ ᱟᱨᱮ ᱥᱩᱵᱤᱫᱟ ᱵᱟᱹᱫᱤ ᱠᱟᱱᱟ᱾ ᱴᱚᱢ ᱟᱨ ᱡᱮᱨᱤᱭᱟ ᱫᱚ ᱢᱚᱱ ᱨᱮᱱᱟᱜ ᱡᱟᱦᱟᱱ ᱢᱤᱞ ᱵᱟᱹᱱᱩᱜ ᱛᱟᱹᱠᱤᱱᱟ᱾ ᱯᱨᱚᱛᱤᱴᱤ ᱠᱟᱨᱴᱩᱱ ᱵᱷᱤᱰᱤᱳ ᱨᱮ ᱧᱮᱞ ᱟᱠᱟᱱᱟ ᱦᱮᱨᱤ ᱜᱮ ᱡᱟᱹᱥᱛᱤ ᱛᱮᱜᱮᱭ ᱡᱤᱛᱠᱟᱹᱨ ᱟᱠᱟᱱᱟ ᱤᱠᱷᱟᱹᱱ ᱴᱚᱢ ᱫᱚ ᱵᱤᱯᱷᱚᱞ (ᱵᱟᱭ ᱫᱟᱲᱮᱭᱟᱜ-ᱟ)᱾ ᱤᱠᱷᱟᱹᱱ ᱴᱚᱢ-ᱟᱜ ᱡᱤᱛᱠᱟᱹᱨ ᱧᱮᱞ ᱟᱠᱟᱱ ᱨᱮᱦᱚᱸ ᱚᱱᱟ ᱫᱚ ᱠᱟᱹᱴᱤᱡ ᱚᱠᱛᱚ ᱞᱟᱹᱜᱤᱫ ᱛᱮ᱾ ᱚᱱᱟ ᱵᱮᱜᱚᱨ ᱟᱨᱦᱚᱸ ᱧᱮᱞ ᱟᱠᱟᱱᱟ ᱦᱮᱨᱤ ᱡᱟᱦᱟᱱ ᱵᱤᱯᱟᱹᱫ ᱟᱯᱟᱹᱫ ᱨᱮᱭ ᱧᱩᱨᱦᱟᱹ ᱞᱮᱱᱠᱷᱟᱱ ᱴᱚᱢ-ᱮ ᱜᱚᱲᱚᱣᱟᱭ ᱠᱟᱱᱟ᱾ ᱤᱠᱷᱟᱹᱱ ᱡᱟᱹᱥᱛᱤ ᱜᱮ ᱩᱱᱠᱤᱱ ᱫᱚᱠᱤᱱ ᱫᱟᱹᱲ ᱵᱟᱲᱟᱭᱟ, ᱚᱱᱟ ᱤᱱᱠᱤᱱᱟᱜ ᱠᱷᱤᱞᱰᱩ ᱢᱮᱱ ᱛᱮᱦᱚᱸ ᱵᱩᱡᱦᱟᱹᱣᱜ ᱜᱮᱭᱟ᱾
ᱮᱴᱟᱜ ᱞᱮᱠᱟᱱ ᱠᱷᱤᱞᱟᱹᱴ
ᱡᱮᱨᱤ ᱥᱟᱵᱮ ᱞᱟᱹᱜᱤᱫ ᱛᱮ ᱴᱚᱢ ᱫᱚ ᱟᱨᱦᱚᱸ ᱮᱴᱟᱜ ᱞᱮᱠᱟᱱ ᱜᱚᱲᱚ ᱠᱚᱦᱚᱸ ᱦᱟᱛᱟᱣ ᱞᱟᱹᱠᱛᱤ ᱠᱟᱣᱫᱤᱭᱟ᱾ ᱟᱨ ᱩᱱᱤ ᱫᱚᱭ ᱦᱩᱭᱩᱜ ᱠᱟᱱᱟ ᱵᱟᱪ᱾ ᱵᱟᱪ ᱫᱚ ᱠᱟᱵᱟᱭ ᱜᱩᱞᱤ ᱠᱚᱨᱮᱭ ᱛᱟᱦᱮᱱ ᱢᱤᱫ ᱦᱮᱱᱫᱮ ᱯᱩᱥᱤ, ᱡᱟᱦᱟᱭ ᱫᱚ ᱡᱮᱨᱤ ᱫᱟᱵᱽ ᱠᱟᱛᱮᱜ ᱡᱚᱢᱮ ᱢᱮᱱ-ᱟ᱾ ᱟᱨᱦᱚᱸ ᱢᱮᱱᱟᱜ ᱠᱚᱣᱟ ᱮᱥᱯᱥᱭᱤᱰ ᱩᱱᱤ ᱫᱚ ᱵᱚᱞᱰᱚᱜᱽ ᱧᱩᱛᱩᱢ ᱛᱮ ᱵᱟᱰᱟᱭ ᱢᱮᱱᱟᱭᱟ᱾ ᱩᱱᱤᱫᱚ ᱜᱮᱰ ᱯᱟᱦᱟᱨᱟ ᱫᱟᱨ ᱫᱟᱨᱚᱣᱟᱱ ᱠᱟᱱᱟᱭ, ᱯᱩᱥᱤ ᱠᱚᱭ ᱧᱟᱯᱟᱢ ᱞᱮᱠᱚᱠᱷᱟᱱ ᱫᱚᱭ ᱞᱟᱜᱟ ᱠᱚ ᱜᱮᱭᱟ᱾ ᱟᱨᱦᱚᱸ ᱢᱮᱱᱟᱭᱟ ᱢᱟᱢᱢᱤ ᱴᱩ ᱥᱩᱴ᱾ ᱤᱱᱤᱫᱚ ᱴᱚᱢ ᱟᱭᱟᱜ ᱜᱟᱹᱞᱛᱤ ᱜᱩᱱᱟᱸᱜ ᱛᱮ ᱮᱜᱮᱨ ᱦᱚᱸᱭ ᱡᱚᱢ ᱜᱮᱭᱟ, ᱤᱠᱷᱟᱹᱱ ᱢᱟᱢᱢᱤ ᱴᱩ ᱥᱩᱴ ᱫᱚ ᱪᱮᱦᱟᱨᱟ ᱵᱟᱝ ᱧᱮᱞᱚᱜᱚᱜ ᱨᱮᱦᱚᱸ ᱨᱚᱲ ᱫᱚ ᱟᱸᱡᱚᱢᱚᱜ ᱛᱟᱭ ᱛᱮᱭᱟ᱾
ᱵᱟᱨᱦᱮ ᱡᱚᱱᱚᱲ